
CAMERA DEPUTAŢILOR


SENAT

	Comisia pentru politică economică, reformă și privatizare

Nr. 4c-1/10/11.02.2019
	Comisia economică, industrii şi servicii

Nr. XX/58/11.02.2019


	Comisia pentru industrii şi servicii

Nr.4c-3/24/11.02.2019
	


Bucureşti, 11.02.2019    

AVIZ  COMUN

asupra proiectului Legii bugetului de stat pe anul 2019
În conformitate cu prevederile art.59 din Regulamentul activităților comune ale Camerei Deputaţilor şi Senatului, republicat, Comisia pentru politică economică, reformă şi privatizare şi Comisia pentru industrii şi servicii din cadrul Camerei Deputaţilor, precum şi Comisia economică, industrii şi servicii din cadrul Senatului au fost sesizate, spre dezbatere şi avizare, cu proiectul Legii bugetului de stat pe anul 2019, transmis de Guvernul României.
Conform prevederilor art.22 din Regulamentul activităților comune ale Camerei Deputaţilor şi Senatului, republicat, Comisiile au dezbătut proiectul de lege menţionat mai sus în ședința din 11 februarie 2019.
Comisiile au analizat proiectul Legii bugetului de stat pe anul 2019 şi anexa la acesta cu privire la proiectul de buget al Consiliului Concurenței (anexa 3/08).
La lucrările Comisiilor reunite, au participat, în calitate de invitaţi, reprezentanţi din partea Ministerului Finanţelor Publice, precum şi din partea Consiliului Concurenței. 
În urma dezbaterilor, cu majoritate de voturi,  proiectul Legii bugetului de stat pe anul 2019 şi anexa la acesta cu privire la proiectul de buget al Consiliului Concurenței (anexa 3/08) au fost avizate favorabil. 
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Deputat Gheorghe Șimon

	PREŞEDINTE,

Senator Daniel-Cătălin Zamfir

	PREŞEDINTE,

Deputat Iulian Iancu
	


Voturi pentru 16
Voturi împotrivă 9
Abțineri 0

